Ο 29χρονος Youtuber Ντέσμοντ Αμοφά, γνωστός με το όνομα «Ετικά», εξαφανίστηκε λίγες ώρες μετά ενός «αινιγματικού» βίντεο, που προκαλεί ιδιαίτερη ανησυχία στις Αρχές και τους οικείους του.

«Λυπάμαι που πρόδωσα την εμπιστοσύνη σας, λυπάμαι που σας έδιωξα όλους», λέει στο βίντεο ο Αμοφά, ενώ ανέφερε έμμεσα ότι σκέφτεται να αυτοκτονήσει.

«Εκμεταλλεύτηκα πολλούς από εσάς, σας χειραγώγησα, σας είπα ψέματα. Δεν ξέρω τι με περιμένει από την άλλη πλευρά, αλλά είμαι έτοιμος να το αντιμετωπίσω», έγραψε ο 29χρονος στην περιγραφή του βίντεο.

«Όσο γνωρίζουμε, δεν υπάρχει ζωή μετά το θάνατο. Ο χρόνος μου τελειώνει τώρα, αλλά αν υπάρχει κάποιος τρόπος, θα σας στείλω όσες ευλογίες μπορώ από την άλλη πλευρά», συμπλήρωσε μεταξύ άλλων ο Youtuber.

Το αστυνομικό τμήμα της Νέας Υόρκης ζητά βοήθεια για τον εντοπισμό του άνδρα.

Αξίζει να σημειωθεί ότι δεν είναι η πρώτη φορά που ο «Έτικα» μίλησε για αυτοκτονία. Τον Απρίλιο, μέσω Twitter, χαρακτήριζε τον εαυτό του ψυχικά ασθενή.

Οι Αρχές συνεχίζουν τις έρευνες για τον εντοπισμό του 29χρονου που ασχολείται με gaming.